Cloetta Fazer
Store norske leksikon,Teknologi og industri,Teknologi- og industrihistorie,Internasjonal teknologi- og industrihistorie
Cloetta Fazer AB var en svensk sjokolade- og sukkervarekonsern, dannet i 2000 ved fusjon mellom svenske Cloetta og sjokolade- og konfektvirksomheten til finske Fazer. I 2008 ble selskapene adskilt igjen og drev videre som før.
Konsernet var Nordens største innen sitt område, med merkevarer som Center, Dumle, Fazermint og Tyrkisk Peber. Produksjon i Sverige, Finland og Polen; i Norge markedsføring gjennom Brynildsens Fabrikker. Omsetning i 2003 var cirka 3 milliarder svenske kr med rundt 2000 ansatte.Cloetta har røtter tilbake til en fabrikk grunnlagt i København 1862 av de tre sveitsiske brødrene Cloetta. Svensk virksomhet ble etablert i 1873. Fazer ble grunnlagt i 1891. Les mer i Store norske leksikon Fazer